wickkiey/tamil-wikipedia-chunked huggingface dataset:
# பெனிட்டோ முசோலினியின் இறப்பு

## முந்திய நிகழ்வுகள்

### பின்னணி

1922 இல் முசோலினி ஒரு பாசிசத் தலைவராக இத்தாலியை ஆளத் தொடங்கினார். 1925 க்குப் பின்னர் சர்வாதிகாரி ஆன அவர், 1940 இல் நாட்டை நாசி செருமனியின் சார்பில் இரண்டாம் உலகப் போரில் ஈடுபடுத்தினார். நேசநாட்டுப் படைகள் சிசிலிக்குள் நுழைந்ததைத் தொடர்ந்து, 1943 யூலையில் முசோலினி பதவியில் இருந்து அகற்றப்பட்டுக் கைது செய்யப்பட்டார். இதன் பின்னர் இத்தாலி போரில் நேசநாடுகளின் பக்கம் சேர்ந்துகொண்டது. அதே ஆண்டின் பிற்பகுதியில் செருமன் படைகளின் "கிரான் சாசோ" படை நடவடிக்கை மூலம் முசோலினி சிறையில் இருந்து மீட்கப்பட்டார். பின்னர் வடக்கு இத்தாலியில், கார்டா ஏரிக்கு அருகில் இருந்த சாலோ என்னும் நகரைத் தளமாகக் கொண்டு "இத்தாலிய சமூகக் குடியரசு" என்னும் செருமனியின் பொம்மை அரசு ஒன்றை உருவாக்கிய இட்லர், அதற்கு முசோலினியைத் தலைவர் ஆக்கினார். சாலோக் குடியரசு என அழைக்கப்பட்ட அந்த அரசு 1944 இல், தெற்கிலிருந்து முன்னேறி வந்த நேசநாட்டுப் படைகளிடம் இருந்து மட்டுமன்றி, உள்நாட்டில், இத்தாலிய உள்நாட்டுப் போர் என அறியப்பட்ட, "இத்தாலிய பாசிச எதிர்ப்பு ஆதரவாளர்"களின் கலகங்களாலும் அச்சுறுத்தல்களை எதிர்நோக்கியது.  
இத்தாலியத் தீபகற்பத்தில் மெதுவாக மேல் நோக்கி முன்னேறிய நேசநாடுகளில் படையினர் 1944 கோடையில், ரோமையும், பின்னர் புளோரன்சையும் கைப்பற்றினர். அவ்வாண்டின் இறுதிப் பகுதியில் அவர்கள் வடக்கு இத்தாலியை நோக்கி முன்னேறினர். 1945 ஏப்ரலில் சாலோ குடியரசினதும், அதன் காப்பாளர்களான செருமன் படையினரதும் தோல்வி தவிர்க்க முடியாதது ஆகியது.  
ஏப்ரல் நடுப் பகுதியில் இருந்து முசோலினி மிலானில் தங்கியிருந்தார். அவரது அரசாங்கம் அந்நகரின் நிர்வாக அலுவலகத்தில் அமைந்திருந்தது. மாதக் கடைசியில், செருமன் படைகள் பின்வாங்கியபோது, கலகக்காரர்களின் தலைமையான "மேல் இத்தாலிக்கான தேசிய விடுதலைக் குழு" முக்கியமான வடக்கு நகரங்களில் பொது எழுச்சி ஒன்றை அறிவித்தது. மிலான், தேசிய விடுதலைக் குழுவின் கட்டுப்பாட்டுக்குள் வந்து, வடக்கு இத்தாலியில் இருந்த செருமன் படைகள் சரணடையும் வந்துவிட்டதையும் அடுத்து, ஏப்ரல் 25 ஆம் தேதி, முசோலினி நகரை விட்டு வெளியேறி சுவிட்சர்லாந்துக்குத் தப்பியோட முயன்றார்.
# பெனிட்டோ முசோலினியின் இறப்பு

## முந்திய நிகழ்வுகள்

### கைப்பற்றலும் கைதும்

1945 ஏப்ரல் 27 ஆம் தேதி, முசோலினியும், அவரது வைப்பாட்டியும், பிற பாசிசவாதத் தலைவர்களும் கோமோ ஏரியின் தென்மேற்குக் கரையில் உள்ள டொங்கோ என்னும் ஊருக்கு அருகில் செருமன் வாகனத் தொடரில் சென்றுகொண்டிருந்தனர். உள்ளூர் பொதுவுடமை ஆதரவுக் குழு ஒன்று அவ்வாகனத் தொடர்மீது தாக்குதல் நடத்தி அதை நிறுத்தியது. தாக்குதல் நடத்தியவர்கள் ஒரு இத்தாலிய பாசிசத் தலைவரை அடையாளம் கண்டுகொண்டனர். ஆனால், முதலில் முசோலினியை அவர்கள் காணவில்லை. செருமனியர்களைத் தொடர்ந்து செல்லவிடுவதாகக் கூறி இத்தாலியர்களைத் தம்மிடம் கையளிக்க ஒப்புக்கொள்ள வைத்தனர். பின்னர் தொடரில் இருந்த வண்டி ஒன்றில் முசோலினி இருப்பதையும் கண்டுபிடித்தனர்.  
முசோலினியைக் கைதுசெய்த பொதுவுடைமை ஆதரவுப் படையினர், அவரை டொங்கோவுக்குக் கொண்டு சென்றனர். இரவின் ஒரு பகுதியை அவர் உள்ளூர் படை முகாமில் கழித்தார். எல்லாமாக ஐம்பதுக்கு மேற்பட்ட பாசிசத் தலைவர்களும் அவர்களது குடும்பத்தினரும் அங்கே கைதாகியிருந்தனர். முசோலினி, பெட்டாச்சி ஆகியோரைத் தவிர மேலும் மிக முக்கியமான பதினாறு பாசிசத் தலைவர்களும் அடுத்தநாள் டொங்கோவில் சுட்டுக் கொல்லப்பட்டனர். மேலும் பத்துப் பேர் அடுத்தடுத்த இரண்டு இரவுகளில் கொல்லப்பட்டனர்.
, அவருடன் பிடிக்கப்பட்டுச் சுட்டுக் கொல்லப்பட்டார்.]]
# பெனிட்டோ முசோலினியின் இறப்பு

## முந்திய நிகழ்வுகள்

### கொல்வதற்கான ஆணை

முசோலினி விசாரணையின்றிக் கொல்லப்படவேண்டும் எனத் தீர்மானித்தது யார் என்பது தொடர்பில் வேறுபட்ட தகவல்கள் உள்ளன. பொதுவுடைமைக் கட்சியின் செயலாளர் நாயகம் பல்மிரோ தொக்லியாட்டி, முசோலினி பிடிபடுவதற்கு முன்பே அவரைக் கொல்லத் தான் உத்தரவு இட்டதாகக் கூறினார். 1945 ஏப்ரல் 26 ஆம் தேதி வானொலிச் செய்தி மூலம் இவ்வுத்தரவைத் தான் வழங்கியதாக அவர் கூறினார். ரோமில் உள்ள அரசாங்கத்தின் துணைப் பிரதமர் என்ற வகையிலும், பொதுவுடைமைக் கட்சியின் தலைவர் என்ற வகையிலும் இந்த உத்தரவைத் தான் வழங்கியதாகவும் அவர் தெரிவித்திருந்தார். எனினும், பிரதம மந்திரி இவானோ பொனோமி, அவ்வுத்தரவு தனது அரசாங்கத்தின் ஏற்புடன் வழங்கப்பட்டது என்பதை மறுத்திருந்தார். மிலானில் இருந்த மூத்த பொதுவுடைமயாளரான லுயிகி லொங்கோ, தேசிய விடுதலைக் குழுவின் தீர்மானத்துக்கு அமையப் பொதுக் கட்டளைத் தலைமையகத்தில் இருந்தே ஆணை பிறப்பிக்கப்பட்டதாகக் கூறினார். லொங்கோ பின்னர் வேறொரு கதையையும் கூறியிருந்தார். இதன்படி தானும், தேசிய விடுதலைக் குழுவின் ஒரு பகுதியான செயற்பாட்டுக் கட்சியின் உறுப்பினரான ஃபேர்மோ சொலாரியும், முசோலினி பிடிபட்டதைக் கேள்வியுற்ற உடனேயே அவர் விசாரணையின்றிக் கொல்லப்பட வேண்டும் என உடன்பட்டதாகவும், தானே (லொங்கோ) இதற்கான ஆணையை வழங்கியதாகவும் லொங்கோ கூறினார்.
# மன்மோடி குகைகள்

**மன்மோடி குகைகள்** (**Manmodi caves**) (मानमोडी लेणी) இந்தியாவின் மகாராட்டிரா மாநிலத்தின், புனே மாவட்டத்தில், ஜூன்னார் நகரத்தின் தெற்கில் மூன்று கிலோ மீட்டர் தொலைவில் அமைந்த பௌத்த தொல்லியல் களம் ஆகும். ஜூன்னார் நகரத்திற்கு அருகில் அமைந்த பிற பௌத்த குகைகள் துளஜா குகைகள், சிவனேரி மற்றும் லெண்யாத்திரி குகைகள் ஆகும்.
மன்மோடி மலையின் தென்கிழக்கில் மேற்கு சத்திரபதி மன்னர் நகபானரின் முதலமைச்சர் அய்மாவின் கிபி 124ம் ஆண்டின் கல்வெட்டுக் குறிப்புகள் உள்ளது. அம்பா-அம்பாலிகை குடைவரைகள், நேமிநாதர் உள்ளிட்ட தீர்த்தங்கரர்களின் சிற்பங்களைக் கொண்டது.
# மன்மோடி குகைகள்

## அமைவிடம்

மகாராட்டிரா மாநிலத்தின் புனே நகரத்திற்கு வடக்கில் 91.7 கி.மீ. தொலைவில், ஜூன்னாரில் (19°10’ N; 73°53’ E) பாகையில் மன்மோடி குகைகள் அமைந்துள்ளது.
# மன்மோடி குகைகள்

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
- இந்தியக் குடைவரைக் கோயில்கள்
# தமிழ்க்கடவுள் முருகன்

**தமிழ்க்கடவுள் முருகன்** 2017-2018 இடைப்பட்ட காலத்தில் விஜய் தொலைக்காட்சியில் ஒளிபரப்பான தமிழ் தொலைக்காட்சித் தொடர் ஆகும். இது சைவக்கடவுளானமுருகனின் தொன்மத்தை அடிப்படையாகக் கொண்டதாக ஒளிபரப்பானது. நந்தினி தொலைக்காட்சித் தொடருக்குப் பின் தமிழில் அதிக செலவில் தயாரிக்கப்பட்ட தொலைக்காட்சித் தொடராக தமிழ்க்கடவுள் முருகன் இடம் பிடித்திருக்கிறது. கடந்த ஒக்டோபர் 2, 2017 இலிருந்து திங்கள் முதல் வெள்ளி வரை இரவு இந்திய நேரம் 21:00 மணிக்கு விஜய் தொலைக்காட்சியில் இது ஒளிபரப்பாகி வந்தது. விஜய் தொலைக்காட்சியின் புகழ்பெற்ற *பிக் பாஸ் தமிழ்* மெய்மக் காண்பியத்தை பிரதியீடு செய்த தமிழ்க்கடவுள் முருகன் தொடர், 29 ஜனவரி 2018 முதல் ஒளிபரப்பு நேரத்தை, திங்கள் முதல் வெள்ளி வரை, இந்திய நேரம் 18:00 ஆக மாற்றிக்கொண்டது. 23 பிப்ரவரி 2018இல் இதன் முதலாம் பருவம் முடிவடைந்தது , அதன் இரண்டாம் பருவம் 15 எபிசோடுகளாக ஹாட்ஸ்டார் இல் ஒளிபரப்ப பட்டது.
# தமிழ்க்கடவுள் முருகன்

## தொடர்

முருகன் இளைஞனாகத் தோற்றமளிக்கும் இத்தொடரின் முன்னோட்டமொன்று, 26 யூன் 2017 அன்று, விஜய் தொலைக்காட்சியால் யூடியூப்பில் வெளியிடப்பட்டது. சிவன் தோன்றும் இரண்டாவது முன்னோட்டம் 5 செப்டம்பர் 2017 அன்றும், இளம் முருகன் தோன்றும் மூன்றாவது முன்னோட்டம், 11 செப்டம்பர் 2017 அன்றும், இன்னொரு முன்னோட்டம் 15 செப்டம்பர் 2017அன்றும் யூடியூப்பில் தொடர்ந்து வெளியிடப்பட்டன.  
விஜய் தொலைக்காட்சியில் 2 அக்டோபர் 2017 அன்று முதல் இத்தொடர் ஒளிபரப்பாகத் தொடங்கியது. திங்கள் முதல் வெள்ளி வரை, இரவு 9 மணிக்கு ஒருமணி நேரத்தொடராக இது ஒளிபரப்பானது. 25 டிசம்பர் 2017இல் அதன் நேர அளவு அரைமணி நேரமாகக் குறைக்கப்பட்டதுடன், அதன் மீதிப் பாதி நேரத்தில் "நினைக்கத் தெரிந்த மனமே" எனும் புதிய தொடரொன்று பிரதியிடப்பட்டது. 29 ஜனவரி 2018இல் நேயர் விருப்பப்படி, தமிழ்க்கடவுள் முருகன் தொடர், திங்கள் முதல் வெள்ளி வரை மாலை 6 மணிக்கு மாற்றப்பட்டது. கல்யாணமாம் கல்யாணம் எனும் புதிய தொடர், அதற்குப் பதிலாக 9 மணிக்கு ஒளிபரப்பப்பட ஆரம்பித்தது.முதல் பருவம் முடிவடைந்துள்ளதை அடுத்து, 6 மணிக்கு பகல் நிலவு எனும் தொடர் ஒளிபரப்பானது.தமிழ்க்கடவுள் முருகன் தொடரின் இரண்டாம் பருவம் 15 எபிசோடுகளாக ஹாட்ஸ்டார் இல் ஒளிபரப்ப பட்டது.
# தமிழ்க்கடவுள் முருகன்

## கதைச்சுருக்கம்

சூரபதுமன், தாருகன், சிங்கமுகன் ஆகியோர் தேவர்களை வதைப்பது. தேவர்களின் வேண்டுகோளை அடுத்து சிவன் முருகனைத் தோற்றுவிப்பது. அவரை அக்கினி தேவனும், வாயு தேவனும் கங்கையில் சேர்ப்பது, கங்கை அதைச் சரவணப்பொய்கையில் சேர்ப்பது, அதைக் கார்த்திகைப் பெண்கள் வளர்ப்பது, தன் மூலம் முருகன் பிறக்கவில்லை என்பதால் கோபமுற்று உமை தேவர்களையும் அவர்களது தேவியரையும் சபிப்பது, பின் முருகன் கார்த்திகைப் பெண்களிடம் பல கலைகள் கற்று வாழ்வது என்று கந்தபுராணத்தைத் தழுவி திரைக்கதை அமைக்கப்பட்டிருந்தது. பார்வதி மகிஷனை அழிப்பது, பிரமனை முருகன் சிறைவைப்பது முதலான உபகதைகளுடன் இத்தொடரின் முதற்பருவம் நிறைவுற்றது. எனினும் இத்தொடரில் சித்தரிக்கப்பட்டது போல, சூரபதுமன் முருகனை அழிக்க முயல்வதோ, பார்வதிக்குத் தெரியாமல் முருகன் அவதரிப்பதோ, திருமால், இயமன் போன்றோர் மாறுவேடத்தில் வந்து முருகனுக்குக் ஆயுதப்பயிற்சி அளிப்பதோ, மூல கந்தபுராணத்தில் இல்லை.
# தமிழ்க்கடவுள் முருகன்

## நடிகர்கள்

- செல்வன் அனிருத் - முருகன் (சிறுவயது)
- பவன் மதுகர் - முருகன் (பெரியவயது)
- சசீந்தர் புஷ்பலிங்கம் - சிவன் / வீரபத்திரர்
- பிரியா பிரின்ஸ் - பார்வதி / துர்க்கை / ஆதிசக்தி / தாட்சாயிணி
- தமிழன் நிஜாம் - சிங்கமுகன்
- தேவ் சரன்/தீர்த் சோலங்கி - பிள்ளையார்
- ஜஸ்வந்த் சிவகுமார் - திருமால்
- ஆனந்த் - பிரம்மா
- ஜயலக்ஷ்மி - திருமகள்
- அம்மு இராமச்சந்திரன் - கலைமகள்
- அருன் குமார் ராஜன் - வீரபாகு
- பிரியதர்சினி - கங்கை
- கிரிஷ் - இந்திரன்
- நாகஸ்ரீ - இந்திராணி
- தினேஷ் சியாம்- நந்தி தேவர்
- ரிஸ்வான் டோல் - ஜயந்தன்
- ஆர்.கே - தக்கன் - அசுர செனாபதி உருத்திரன்
- கோவை கமலா - ஔவையார்
- நாகராஜ் - சித்திரகுப்தர்
- ரமேஷ் - யமன்
- சுபத்திரா - சுரசை
- தேசிங் ராஜ் - சுக்ராச்சாரியார்
- வெற்றிவேலன் - சூரபத்மன்
- ரிஹான்ஷி கவுடா/மீனாக்ஷி - பதுமகோமளை
- பிர்லா போஸ் - தாரகாசுரன்
- ரக்ஷா ஹொல்லா - அசமுகி
- ஹர்ஷா ஷர்மா - வில்வலன்
# தமிழ்க்கடவுள் முருகன்

## ஒளிபரப்புகள்

ஏஷ்யாநெட் தொலைக்காட்சியில் மலையாளத்தில் மொழிமாற்றப்பட்டு, 23 அக்டோபர் 2017 இலிருந்து திங்கள் முதல் வெள்ளி வரை மாலை ஆறு மணிக்கு, இத்தொடர் "ஸ்ரீமுருகன்" என்ற பெயரில் ஒளிபரப்பானது. மா தொலைக்காட்சியில் தெலுங்கில் மொழிமாற்றப்பட்டு, 12 பிப்ரவரி 2018இலிருந்து திங்கள் முதல் வெள்ளி வரை மாலை 5.30 மணிக்கு *ஸ்ரீ சுப்ரமணிய சரிதம்* என்ற பெயரில் ஒளிபரப்பானது.  
2 அக்டோபர் 2017 முதல் விஜய் தொலைக்காட்சியிலும் அதன் உயர்தர எச்.டி அலைவரிசையிலும் ஒளிபரப்பாகின்றது. இலங்கை, சிங்கப்பூர், வியட்நாம், யப்பான், ஆங்காங்,மெரிக்கா, ஐரோப்பா, மலேசியா, மொரிசியசு,தென்னாப்பிரிக்கா உள்ளிட்ட நாடுகளில் விஜய் தொலைக்காட்சியின் சர்வதேச ஒளிபரப்பில் இத்தொடர் ஒளிபரப்பப்பட்டது. கனடாவில் விஜய் தொலைக்காட்சி கனேடியத் தமிழர் மைய அலைவரிசையான ஆசியன் தொலைக்காட்சி வலையமைப்பில் கனடிய நேரம் காலை 9.30 மணிக்கு ஒளிபரப்பானது.
# தமிழ்க்கடவுள் முருகன்

## பருவ விவரங்கள்

| முதல் | ிறுதி |  |  |  |  |
| --- | --- | --- | --- | --- | --- |
| **1** | 104 | திங்கள் முதல் வெள்ளி
21:00 (இந்திய சீர் நேரம்)
18:00 (இந்திய சீர் நேரம் |  |  |  |
| **2** | 15 | 5 மே 2018 | 19 மே 2018 | ஹாட்ஸ்டார் | } |
| - | திங்கள் முதல் வெள்ளி
இரவு 9:00 | 1-83 | <> பருவம் 1 <> |
| --- | --- | --- | --- |
| - | திங்கள் முதல் வெள்ளி
மாலை 6:00 | 84-104 | } |
# தமிழ்க்கடவுள் முருகன்

## வெளியிணைப்புகள்

- ஹொட்ஸ்டாரில் உத்தியோகபூர்வ இணையத்தளம்
- தொடரின் ஆரம்ப இசை
- பார்வதியாக நடித்த பிரியாவின் பேட்டி
- *முருகனாக நடிக்கிறது பொண்ணா, பையனானு கேப்பாங்க!* - தாய் சுஜாதா
# தமிழ்க்கடவுள் முருகன்

## இவற்றைப் பார்க்க

- விஜய் தொலைக்காட்சி நிகழ்ச்சிகளின் பட்டியல்
# கொண்டன குகைகள்

நுழைவாயில்]]
**கொண்டன குகைகள்** (**Kondana Caves**) இந்தியாவின் மகாராட்டிரா மாநிலத்தின், புனே மாவட்டத்தின், லோணாவ்ளா எனும் மலைப்பகுதிக்கு வடக்கே 33 கி.மீ. தொலைவிலும், கர்லா குகைகளிலிருந்து வடமேற்கே 16 கி.மீ. தொலைவிலும் அமைந்த 16 பௌத்தக் குடைவரைகளைக் கொண்ட குகைகளாகும்.
கொண்டன குகைகள் நான்கு குடைவரைகளுடன் கூடியது.  
இக்குடைவரையின் சைத்தியத்தின் முற்புறத்தில், இப்பௌத்தக் குடைவரைகளை நிறுவுவதற்கு உதவிய கொடையாளர்களின் பெயர்கள் கல்வெட்டுக்களில் குறிக்கப்பட்டுள்ளது.  
கொண்டன குகை எண் ஒன்றின் சைத்தியத்தின் நுழைவு வாயில் அழகிய பெரிய வளைவு கொண்ட சிற்ப வேலைப்பாடுகளுடன் உள்ளது. குகை எண் 2ல் விகாரை அமைந்துள்ளது. குகை எண் 3ல் பிக்குகள் தங்கும் சிற்றறைகளுடன் கூடியது. குகை எண் 4ல் பிக்குகள் தங்கும் ஒன்பது சிற்றைறைகளும், மழைநீர் சேமிக்கும் அமைப்பும் உள்ளது.
# கொண்டன குகைகள்

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# ஃபிளாக்கிசுட்டாஃப், அரிசோனா

**ஃபிளாக்கிசுட்டாஃப்** (Flagstaff) என்பது, ஐக்கிய அமெரிக்காவில், வடக்கு அரிசோனாவில் உள்ள கொக்கோனினோ கவுன்டியில் அமைந்த ஒரு நகரமும் அதன் தலைமையிடமும் ஆகும். 2015 ஆம் ஆண்டில் நகரத்தின் மதிப்பிடப்பட்ட மக்கள் தொகை 70,320. இதனோடிணைந்த பெருநகரப் பகுதியின் மொத்த மக்கள்தொகை 139,097. பொசுட்டனில் இருந்து தகவல் திரட்ட வந்த குழு ஒன்று, ஐக்கிய அமெரிக்காவின் நூற்றாண்டைக் குறிக்க பொண்டெரோசா பகுதியில், 1876 யூலை 4 ஆம் தேதி நிறுவிய கொடிக்கம்பம் ஒன்றினாலேயே இந்த நகருக்கு "கொடிக் கம்பம்" என்னும் பொருள் கொண்ட "ஃபிளாக்கிசுட்டாஃப்" என்னும் பெயர் ஏற்பட்டது.  
இந்த நகரம், கொலராடோ மேட்டு நிலத்தின் தென்மேற்கு விளிம்புக்கு அண்மையில், கண்ட ஐக்கிய அமெரிக்காவின் மிகப்பெரிய, தொடர்ச்சியான பொண்டரோசா பைன் காட்டின் மேற்குப் பக்கத்தை அண்டி அமைந்துள்ளது. அரிசோனா மாநிலத்தின் மிக உயரமான மலைத் தொடரான சான்பிரான்சிசுக்கோ சிகரத்துக்குச் சற்றுத் தெற்கேயுள்ள எல்டன் மலைக்கு அண்மையில் இந்நகரம் உள்ளது. 12,633 அடி (3,851 மீட்டர்) உயரத்துடன் கூடிய, அரிசோனாவின் மிக உயரமான சிகரமான அம்ஃபிறீசு சிகரம் ஃபிளாக்கிசுட்டாஃப் நகரத்துக்கு வடக்கே 10 மைகள் (16 கிமீ) தொலைவில் அமைந்துள்ளது.  
இந்த நகரத்தின் தொடக்ககாலப் பொருளாதாரம் மரம், தொடர்வண்டிப் பாதை, மேய்ப்புத் தொழிற்றுறைகளை அடிப்படையாகக் கொண்டிருந்தது. இன்று இந்நகரம் "நெஸ்லே புரினா பெட்கெயர்" (Nestlé Purina PetCare) போன்ற வணிக நிறுவனங்களின் முக்கிய விநியோக மையமாக அமைந்துள்ளதுடன்; லோவெல் அவதான நிலையம், ஐக்கிய அமெரிக்கக் கடற்படை அவதான நிலையம், ஐக்கிய அமெரிக்க நிலவியல் ஆய்வு நிறுவனம், வட அரிசோனாப் பல்கலைக்கழகம் என்பனவற்றின் அமைவிடமாகவும் உள்ளது. ஃபிளாக்கிசுட்டாஃப் நகரம், கிராண்ட் கன்யன் தேசியப் பூங்கா, ஆக் கிறீக் கன்யன், அரிசோனா சினோபால் (Snowbowl), விண்கல் கிடங்கு, வரலாற்று முக்கியத்துவம் வாய்ந்த வழி 66 போன்றவற்றுக்கு அண்மையில் இருப்பதால் இந்நகரில் ஒரு வலுவான சுற்றுலாத்துறையும் உள்ளது.
# ஃபிளாக்கிசுட்டாஃப், அரிசோனா

## வரலாறு

இந்நகரத்தின் பெயர்த் தோற்றம் குறித்துப் பல கதைகள் வழக்கில் உள்ளன. அளவையாளர்கள், வளவாய்ப்புக்களைத் தேடுவோர், முதலீட்டாளர்கள் போன்றோர் 19 ஆம் நூற்றாண்டின் நடுப்பகுதிக்கும் இறுதிப் பகுதிக்கும் இடையில் இப்பகுதியூடாகப் பயணம் செய்துள்ளனர். அமெரிக்கக் கொடியை ஏற்றுவதற்காக பைன் மரமொன்றை உரித்துச் செப்பனிட்ட செயலைச் செய்தவர்களாகப் பலர் குறிப்பிடப்படுகின்றனர். இந்தக் கொடி ஏற்றப்பட்டதன் காரணமாக அதைச் சுற்றியுள்ள பகுதி "ஃபிளாக்கிசுட்டாஃப்" என அழைக்கப்பட்டது.  
முதல் நிரந்தரமான குடியேற்றம், 1876 ஆம் ஆண்டில் தாமசு எஃப். மக்மிலான் என்பவர் சிறிய வீடொன்றை நகரின் மேற்குப் பக்கத்தில் உள்ள மார்சு குன்றின் அடிவாரத்தில் அமைத்தபோது தொடங்கியது. 1880 களில், முதல் அஞ்சலகம் திறக்கப்பட்டு, தொடர்வண்டிப் பாதைத் தொழில் துறையையும் இப்பகுதி கவர்ந்தபோது இந்நகரமும் வளரத் தொடங்கியது. தொடக்கத்தில் மரம், செம்மறி, மாடுகள் என்பன பொருளாதாரத்தின் அடிப்படைகளாக இருந்தன. 1886 ஐ அண்டிய காலத்தில் அல்புகேர்க்கிக்கும் ஐக்கிய அமெரிக்காவின் மேற்குக் கரைக்கும் இடையில் அமைந்த தொடர்வண்டிப் பாதையில் பெரிய நகரமாக "ஃபிளாக்கிசுட்டாஃப்" விளங்கியது. 1900 ஆவது ஆண்டில் பத்திரிகையாளர் சார்லட் ஹால் என்பவரால் எழுதப்பட்ட நாட்குறிப்பொன்று அக்காலத்தில் இந்நகரில் இருந்த வீடுகளைச் சுத்தமில்லாத "மூன்றாம்தரச் சுரங்கத்தொழில் முகாம்" என விபரிக்கிறது. கிடைக்கும் பொருட்களுக்கு அதிக விலை கொடுக்கவேண்டி இருந்ததாகவும் அக்குறிப்பில் இருந்து அறியமுடிகிறது.
# பிலிப் லர்கின்

**பிலிப் ஆர்தர் லர்கின்** (**Philip Arthur Larkin** ) (ஆகஸ்டு 9, 1922 - டிசம்பர் 2 1985) என்பவர் ஆங்கிலக் கவிஞர், புதின எழுத்தாளர், நூலகர் ஆவார். இவருடைய ,முதல் கவிதைத் தொகுப்பான தெ நார்த் ஷிப் (வடக்குக் கப்பல்) 1945 ஆம் ஆண்டில் வெளியானது. அதனைத் தொடர்ந்து ஜில் (குளிர்) 1946 , எ கேர்ள் இன் விண்டர் (குளிர்காலத்தில் ஒரு பெண்) 1947 இல் வெளியானது. இவரின் இரண்டாவது கவிதைத் தொகுப்பான தெ லெஸ் டிசீவ்டு (குறைவாக வஞ்சிக்கப்படுதல்) வெளியான பிறகு பிரபலமடைந்தார். அதனைத் தொடர்ந்து ஹை விண்டோஸ் 1974 இல் வெளியானது. கவிதைக்கான அரசியின் தங்கப்பதக்கம் உட்பட பல பெருமைகளைப் பெற்றுள்ளார். ஐக்கிய இராச்சிய அரசவைக் கவி பொறுப்பு 1984 ஆம் ஆண்டில் வழங்கப்பட்டது. ஆனால் சர் ஜான் பெட்ஜெமனின் மறைவினால் அந்தப் பொறுப்பை மறுத்தார்.  
1943 ஆம் ஆண்டில் ஆக்சுபோர்டு பல்கலைக்கழகத்தில் ஆங்கில இலக்கியம் பயின்றார். அதன் பின்பு நூலகராகப் பணிபுரிந்தார். இங்கிலாந்திலுள்ள பிரின்மோர் ஜோன்ஸ் நூலகத்தில் சுமார் முப்பது ஆண்டுகள் நூலகராகப் பணிபுரிந்தார்.
# பிலிப் லர்கின்

## வாழ்க்கை

பிலிப் லர்கின் ஆகஸ்டு 9, 1922 இல் கவென்ட்ரி, இங்கிலாந்தில் பிறந்தார். இவரின் தந்தை சிட்னி லர்கின் (1884-1948),தாய் இவா எமிலி டே (1886-1977). இவர்களின் குடும்பம் லர்கினின் ஐந்து வயது வரை ரேட்ஃபோர்ட் மாவட்டத்தில் வசித்து வந்தனர். அதன் பிறகு மனோர் சாலை, கவென்ட்ரி இரயில் நிலையம் அருகே உள்ள நடுத்தரக் குடும்பம் வசிக்கும் அளவுள்ள ஒரு குடியிருப்பிற்கு குடும்பத்துடன் சென்றனர். இரண்டாம் உலகப்போரின் குண்டுவெடிப்பினால் பாதிப்படைந்த சாலையினை புதுப்பிக்கும் பணிக்காக இவர்களின் வீடு இடிக்கப்பட்டது.  
லர்கின் தனது சிறுவயதில் , மற்ற சிறுவர்களைப் போலன்றி சில பணிவன்புகளைக் கொண்டிருந்தார். எட்டு வயது வரை தனது வீட்டிலேயே தாயின் மூலமாக கல்வி கற்றார். அந்த சமயத்தில் அவர்களது உறவினர்களையோ அல்லது நண்பர்களையோ அவர் தனது வீட்டில் சந்தித்தது இல்லை. மேலும் அவர் திக்கிப் பேசும் பழக்கம் உடையவராக இருந்தார். ஆனால், எட்டாம் ஹென்றி அரசர் பள்ளியில் சேர்ந்த பிறகு ஜேம்ஸ் ஜிம் சுட்டன், காலின் கன்னர் மற்றும் நோயல் ஜோஷ் ஹியூக்ஸ் போன்றவர்களின் நட்பு கிடைத்தது. மேலும் இவரின் பெற்றோர்களிடத்திலும் மகிழ்ச்சியாகவே இருந்தார். இவரின் பெற்றோர்களும் இவருக்கு ஆதரவாகவே இருந்தனர். உதாரணமாக இவரின் ஆசையான ஜாஸ் இசைக்குத் தேவையான சாக்சபோன் மற்றும் நூதன முரசு<nowiki/>போன்ற கருவிகளை வாங்கிக் கொடுத்தனர். இளையோர் பள்ளிப்படிப்பை முடித்த உடன் எட்டாம் ஹென்றி அரசர் மூத்தோர் பள்ளிக்குச் சென்றார். இரண்டு வருடத்திற்குப் பின் தனிச் சிறப்புடன் ஆங்கிலம் மற்றும் வரலாற்றுப் பிரிவில் தேர்ச்சி பெற்றார்.  
இரண்டாம் உலகப்போர் கிளர்ச்சிக்கு அடுத்த ஆண்டான 1940 முதல் ஆக்சுபோர்டு பல்கலைக்கழகத்தில் சேர்ந்தார். இவரின் கண்பார்வைக் குறைவினால் இரானுவ மருத்துவத் தேர்வில் தேர்ச்சி பெற இயலவில்லை. அதனால் மூன்றாண்டு கல்லூரிப் படிப்பில் சேர்ந்தார். அங்கு கிங்ஸ்லி எமிசைச் சந்த்தித்தார். எமிஸ், லர்கின் மற்றும் அவர்களது நண்பர்கள் சேர்ந்து தெ செவன் (ஏழு) எனும் ஒரு குழுவை உருவாக்கினார்கள். இந்தக் குழுவை ஒருவருக்கொருவர் தாங்கள் எழுதிய கவிதைகளைப் பற்றி விவாதிக்கவும், ஜாஸ் இசையைக் கேட்பதற்காக ஏற்படுத்தினர். 1943 ஆம் ஆண்டில் தனிச்சிறப்புடன் கூடிய பட்டம் பெற்றார்.
# பிலிப் லர்கின்

## கவிதைகள்

- தெ நார்த் ஷிப் (வடக்குக் கப்பல்)
- தெ லெஸ் டிசீவ்டு ( குறைவாக அவமானப்படுதல்)
- சர்ச் கோயிங்
- மெய்டன் நேம்
# பிலிப் லர்கின்

## புதினம்

- ஜில் (குளிர்
- கேர்ள் இன் விண்டர் ( குளிர்காலத்தில் ஒரு பெண்)
# வில்லியம் மோரிஸ்

## வாழ்க்கை வரலாறு

### ஆரம்பகால வாழ்க்கை மற்றும் கல்வி

வில்லியம் மோரிஸ் இங்கிலாந்து நாட்டில் உள்ள எசெக்ஸ் பகுதியில் பிறந்தார். உயர்கல்வியை ஆக்ஸ்போர்டு பல்கலைக்கழகத்தில் பயின்றார். கல்வியை முடித்த பின் கட்டிடக்கலையில் பல்வேறு மாற்றங்களை புகுத்தினார். ஜேன் பர்டனை மணந்தார்.
# வில்லியம் மோரிஸ்

## முக்கிய படைப்புகள்

### இறப்பு

1896 அக்டோபர் 3 இல் வில்லியம் மோரிஸ் மரணமடைந்தார்,
# வில்லியம் மோரிஸ்

## வலைப்பக்கங்கள்

- வில்லியம் மோரிஸ் பற்றி ஆங்கிலத்தில்
# வில்லியம் எட்டி

**வில்லியம் எட்டி** இங்கிலாந்தை சேர்ந்த ஒரு சிறந்த ஓவியர் ஆவார்.
# வில்லியம் எட்டி

## வாழ்க்கை வரலாறு

### ஆரம்பகால வாழ்க்கை மற்றும் கல்வி

வில்லியம் எட்டி இங்கிலாந்து யார்க் பகுதியில் மார்ச் 10, 1787 ல் ஏழாவது குழந்தையாகப் பிறந்தார். 1807ல் ராயல் அகாடமி பள்ளியில் கல்வி பயின்றார். அங்கு தாமஸ் லாரன்சிடம் பயிற்சி பெற்று ஓவியம் வரைதலை மேம்படுத்திக் கொண்டார்.
# வில்லியம் எட்டி

## வாழ்க்கை வரலாறு

### முக்கிய படைப்புகள்

- *குடிகாரன் பார்ணபி*
- *பவழக் கண்டுபிடிப்பாளர்*
- *கிளியோபாட்ராவின் வெற்றி*
- *பருவகாலங்களால் முடிசூடப்படும் பண்டோரா*
# வில்லியம் எட்டி

## வாழ்க்கை வரலாறு

### இறப்பு

பல்வேறு சிறந்த ஓவியங்களை வரைந்த 1849ல் நவம்பர் 13 இல் வில்லியம் எட்டி மரணமடைந்தார்,
# வில்லியம் எட்டி

## வலைப்பக்கங்கள்

- வில்லியம் எட்டி பற்றி ஆங்கிலத்தில்
- Art UK
# வால்வெள்ளி சூமேக்கர் –லேவி 9

இந்த வால்வெள்ளி வானியலாளர்கலான கரோலின் மற்றும் யுஜின் எம்.சூமேக்கர், மற்றும் டேவிட் லேவி ஆகியோரால் கண்டறியப்பட்டது. சூமேக்கர்- லேவி 9 வியாழனின் ஒழுக்குகளை வலம் வரும் போது முதன் முதலில் புகைப்படம் எடுக்கப்பட்டது. இது மார்ச்சு 24, 1993 அன்று இரவு கலிபோர்னியா பலமோர் அவதானிப்பு நிலையத்திலிருந்து சிமிட் தொலைக்காட்டியால் அவதானிக்கப்பட்டது. இதுவே கோள் ஒன்றை வலம் வரும்போது முதன்முதலில் படம் பிடிக்கப்பட்ட வால்வெள்ளி ஆகும்.
# வால்வெள்ளி சூமேக்கர் –லேவி 9

## கண்டுபிடிப்பு

புவிக்கு அண்மையதான வான்போருட்களை அவதானிக்கும் செயற்பாடு ஒன்றில் ஈடுபட்டுக் கொண்டிருக்கும்போது மார்ச்சு 24, 1993 அன்று இரவு கலிபோர்னியா பலமோர் அவதானிப்பு நிலையத்திலிருந்து சிமிட் தொலைக்காட்டி மூலம் சூமேக்கர் மற்றும் லேவி ஆகியோரால் இது அவதானிக்கப்பட்டது. ஆகவே இது ஒரு தற்செயலாக கண்டுபிக்கப்பட்ட ஒன்றாக இருந்த போதிலும், அதன் முதன்மையான செயற்பாட்டிலிருந்து விரைவாக தனித்துவம் கொண்டு ஆராயப்பட்ட ஒன்றாகக் காணப்பட்டது.  
வால்வெள்ளி சூமேக்கர்- லேவி 9 என்பது சூமேக்கர் மற்றும் லேவி ஆகியோரால் கண்டுபிடிக்கப்பட்ட 9 வது மீண்டும் மீண்டும் தோன்றும் (200 வருட காலத்தினுள் மீண்டு தோன்றும்)வால்வெள்ளி என்பதை குறிப்பதற்காக அதன் பெயர் அமைகின்றது. சூமேக்கர் மற்றும் லேவி ஆகியோரின் மொத்தமான 11 வது வால் வெள்ளி கண்டுபிடிப்பாக இது கூறப்படுகின்றது. மீண்டு தோன்றாத வால் வெள்ளிகள் வேறு வகையில் பெயரிடப்படுகின்றது. இக்கண்டு பிடிப்பு 1993 மார்ச்சு 27 வெளிவந்த IAU சுற்றுநிருபம் 5725 இல் குறிப்பிடப்பட்டுள்ளது.  
வால்வெள்ளி சூமேக்கர்- லேவி 9யின் கண்டுபிடிப்பு படிமம் அது ஒரு அசாதாரண வால்வெள்ளி என்பதைக் காட்டுகின்றது. அதன் பல்கரு தோற்றம் மற்றும் நீட்சியாக தன்மை அதாவது அண்ணளவாக 50&nbsp;வளைவுநொடி நீளமும் 10&nbsp;வளைவுநொடி அகலமும். மத்திய வான் தொலைநோக்கியல் பணியக ஆய்வாளர் பிரையன் ஜி மார்ச்டேன் இந்த வால்வெள்ளி புவியிலிருந்து பார்க்கும் போது வியாழனில் இருந்து ஏறக்குறைய 4&nbsp;பாகை கோணம் சரிந்திருப்பதாக தோன்றும். இது ஒளித்தேறிப்பின் விளைவு ஆயினும் இதன் வானிலான தோற்ற இயக்கம் நெருக்கமாயிருப்பதைக் காட்டுகின்றது.  
வால்வெள்ளியின் கட்புலனாகும் துண்டங்கள் சில நூறு மீட்டர் (ஏறக்குறைய ) முதல் வரையான குறுக்களவையும் அதன் கருவின் அளவு வரையான குறுக்களவுடனும் அதாவது வால்வெள்ளி கயகுரேக்கை விட பெரிதாகவும் இது 1996 இல் புவியை இத்தகைய சிறிய வான் பொருள் இவ்வாறான பெரிய தாக்கத்தை புவியில் தோற்றுவிக்குமா அல்லது இராட்சத விண்கல் போல ஒளிர்வை மட்டும் தருமா என்பது குறித்து பெரிய விவாதமே நடந்தது.
# பரிசம் போட்டாச்சு

**பரிசம் போட்டாச்சு** என்பது 1987 ஆவது ஆண்டில் கே. சோழராசன் இயக்கத்தில் வெளியான ஓர் இந்தியத் தமிழ்த் திரைப்படமாகும். இத்திரைப்படத்தில், கார்த்திக், பாண்டியன், மாதுரி, இரஞ்சனி ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு மனோஜ் கியான் இசையமைத்திருந்தார்.
# பரிசம் போட்டாச்சு

## நடிகர்கள்

- கார்த்திக்
- பாண்டியன்
- மாதுரி
- இரஞ்சனி
# மாதுரி (நடிகை)

**மாதுரி** ஓர் இந்தியத் திரைப்பட நடிகை ஆவார். தமிழ் மற்றும் மலையாள மொழித் திரைப்படங்களில் நடித்து வருகிறார். 1980 களிலும் 1990களிலும் பல திரைப்படங்களில் நடித்துள்ளார். மலையாளத்திலும், தமிழிலும் நடித்துள்ள சத்திய சித்ரா இவரது அக்கா ஆவார்.
# மாதுரி (நடிகை)

## திரைப்பட விபரம்

### நடித்த திரைப்படங்கள்

| ஆண்டு | திரைப்படம் | மொழி | கதாபாத்திரம் | குறிப்புகள் |
| --- | --- | --- | --- | --- |
| 1984 | *பாவம் குரூரன்* | மலையாளம் |  |  |
| 1985 | *ஒரிக்கால் ஒரிடத்து* | மலையாளம் |  |  |
| 1985 | *போயிங்க் போயிங்க்* | மலையாளம் | பத்மா |  |
| 1985 | *உயரும் நிச நாடகம்* | மலையாளம் | உப்பாத்தி |  |
| 1985 | *நல்லி நோவிக்கதை* | மலையாளம் |  |  |
| 1985 | *நேரறியும் நேரத்தை* | மலையாளம் | சாரதா |  |
| 1985 | *சத்ரு* | மலையாளம் |  |  |
| 1985 | *பிளாக் மெயில்* | மலையாளம் | செண்பகம் |  |
| 1985 | *சன்னாகம்* | மலையாளம் |  |  |
| 1986 | *என்ட சபதம்* | மலையாளம் |  |  |
| 1986 | *யோப்பம் யோப்பத்தின்யோப்பம்* | மலையாளம் |  |  |
| 1986 | *பகவான்* | மலையாளம் |  |  |
| 1986 | *அர்த்த ராத்திரி* | மலையாளம் |  |  |
| 1986 | *சம்சாரம் அது மின்சாரம்* | தமிழ் |  |  |
| 1987 | *மனிதன்* | தமிழ் |  |  |
| 1987 | *வெளிச்சம்* | தமிழ் |  |  |
| 1987 | *மேகம் கறுத்திருக்கு* | தமிழ் |  |  |
| 1987 | *ஒரே ரத்தம்* | தமிழ் |  |  |
| 1987 | *மைக்கேல் ராஜ்* | தமிழ் |  |  |
| 1987 | *இவர்கள் இந்தியர்கள்* | தமிழ் |  |  |
| 1987 | *பரிசம் போட்டாச்சு* | தமிழ் |  |  |
| 1988 | *பிக்கரான்* | மலையாளம் |  |  |
| 1988 | *சிறீ கனகமகாலட்சுமி ரெக்கார்டிங்* | தெலுங்கு |  |  |
| 1988 | *அக்கினிசிறகுள்ள தும்பி* | மலையாளம் |  |  |
| 1988 | *அவள் மெல்ல சிரித்தாள்* | தமிழ் |  |  |
| 1988 | *கைநாட்டு* | தமிழ் |  |  |
| 1988 | *குற்றவாளி* | தமிழ் |  |  |
| 1988 | *சூரசம்காரம்* | தமிழ் |  |  |
| 1988 | *வசந்தி* | தமிழ் |  |  |
| 1988 | *ரயிலுக்கு நேரமாச்சு* | தமிழ் |  |  |
| 1988 | *தாய்மேல் ஆணை* | தமிழ் |  |  |
| 1988 | *சகாதேவன் மகாதேவன்* | தமிழ் |  |  |
| 1989 | *ராதா காதல் வராதா* | தமிழ் |  |  |
| 1989 | *சிவா* | தமிழ் |  |  |
| 1989 | *வேட்டையாடு விளையாடு* | தமிழ் |  |  |
| 1990 | *காவலுக்குக் கெட்டிக்காரன்* | தமிழ் |  |  |
| 1990 | *என் வீடு என் கணவர்* | தமிழ் |  |  |
| 1990 | *ஆளைப் பார்த்து மாலை மாத்து* | தமிழ் |  |  |
| 1990 | *எங்கள் சாமி ஐயப்பன்* | தமிழ் | வேணி |  |
| 1991 | *புது மனிதன்* | தமிழ் | இலட்சுமி |  |
| 1991 | ''இராகம் அனுராகம்' | மலையாளம் |  |  |
# நாம் இருவர் நமக்கு இருவர் (தொலைக்காட்சித் தொடர்)

**நாம் இருவர் நமக்கு இருவர்** என்பது விஜய் தொலைக்காட்சியில் 26 மார்ச்சு 2018 முதல் 10 சூன் 2022 ஆம் ஆண்டு வரை ஒளிபரப்பான தொலைக்காட்சி நாடகத் தொடர் ஆகும். இதன் முதல் பருவம் 29 மார்ச் 2018 முதல் 27 மார்ச் 2020 ஆம் ஆண்டு வரை திங்கள் முதல் சனி வரை மாலை 6:30 மணிக்கு ஒளிபரப்பாகி, 579 அத்தியாயங்களுடன் கொரோனா வைரசு தொற்று நோய்காரணமாக நிறுத்தம் செய்யப்பட்டுள்ளது . இந்த பருவத்தில் செந்தில் குமார் என்பவர் அண்ணன், தம்பியாக இரட்டை வேடத்தில் நடித்துள்ளார் இவர்களுக்கு ஜோடியாக 'ரக்ஷா' மற்றும் 'ரேஷ்மி' ஆகியோர் நடித்துள்ளார்கள்.  
இதன் இரண்டாம் பருவத்தில் செந்தில் குமார் என்பவர் 'மாயன்' என்ற கதாபாத்திரத்தில் நடிக்க, இவருக்கு ஜோடியாக மோனிஷா அர்ஷக் என்பவர் 'மகாலட்சுமி' என்ற கதாபாத்திரத்தில் நடிக்கின்றார். இந்த தொடர் 27 ஜூலை 2020 ஆம் ஆண்டு முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பாகி 10 சூன் 2022 அன்று 476 அத்தியாயங்களுடன் நிறைவு பெற்றது.
# நாம் இருவர் நமக்கு இருவர் (தொலைக்காட்சித் தொடர்)

## தொடரின் பருவங்கள்

| முதல் ஒளிபரப்பு | இறுதி ஒளிபரப்பு |  |
| --- | --- | --- |
| **1** | 579 | செந்தில் குமார்
ரக்ஷா
ரேஷ்மி |
| **2** | 476 | செந்தில் குமார்
ரச்சித்தா மகாலட்சுமி |
# நாம் இருவர் நமக்கு இருவர் (தொலைக்காட்சித் தொடர்)

## பருவங்கள்

### பருவம் 1

#### முதன்மை கதாபாத்திரம்

- செந்தில் குமார் - அரவிந்த்/மாயன்
- மும்பையில் பிரபல டாக்டராக இருக்கிறான்.மாயனின் தம்பி
- வேலைக்கும் போகாமல் மரத்தடி பஞ்சாயத்து, வம்பு சண்டை, என்று அலப்பறை செய்து கொண்டிருக்கிறான்.
- ரக்க்ஷா ஹொல்லா - தேவி மாயன்
- திமிர் பிடித்த, படித்த பணக்காரப் பொண்ணு.
- ரெஸ்மி ஜெயராஜ்- தாமரை அரவிந்த்
- அமைதியான வெள்ளந்தி பொண்ணு.
# நாம் இருவர் நமக்கு இருவர் (தொலைக்காட்சித் தொடர்)

## பருவங்கள்

### பருவம் 1

#### துணைக் கதாபாத்திரம்

- அழகு - ரத்னவேல் (மாயன் மற்றும் அரவிந்தின் தந்தை)
- ஜெயந்தி - செல்வி ரத்னவேல் (மாயன் மற்றும் அரவிந்தின் தாய்)
- ரவிராஜ் - விஸ்வநாதன் (அரவிந்தின் வளர்ப்பு தந்தை)
- சபிதா ஆணந்த் - கௌரி விஸ்வநாதன் (அரவிந்தின் வளர்ப்பு தாய்)
- மது மோகன் - சந்தணபாண்டி
- தீபா நித்ரான் - வள்ளி சந்தணபாண்டி (தேவியின் அம்மா)
- பிரேமி வெங்கட் - பார்வதி சந்தணபாண்டி
- கல்பனா ஸ்ரீ - மலர்
- மதன் - சக்திவேல்
- வனிதா ஹரிஹரன் - ஆனந்தி
- அஷ்ரிதா ஸ்ரீதாஸ் - வித்யா சந்தணபாண்டி (தேவியின் சகோதரி)
- டி. வி. வி ராமானுஜம் - -- (தேவி மற்றும் வித்யாவின் தாத்தா)
- பி. எஸ். சித்ரா - சித்ரா
- அன்பழகன் - ஆவுடையப்பன்
- டீனு - கஜலட்சுமி (காவல் ஆய்வாளர்)
- சுமங்கலி - சாமுண்டேஷ்வரி
- "மைனா" நந்தினி - ரோஸ் மேரி
- ஆர்.ஜே. சிவகாந்த் - ரைட்
- யோகேஷ் - லெஃப்ட்
- பார்த்திபன் - லிங்கம் (தேவியின் மாமா)
- ரேகா - தேனு லிங்கம்
- சீனியம்மா - கிழவி (தேவி மற்றும் வித்யாவின் பாட்டி)
- ஈஸ்வர் - அர்ஜுன் (அரவிந்தின் நண்பன்)
- தீபா - ஸ்வர்ணம்
- மகலட்சுமி
# நாம் இருவர் நமக்கு இருவர் (தொலைக்காட்சித் தொடர்)

## பருவங்கள்

### பருவம் 2

#### முதன்மை கதாபாத்திரம்

- செந்தில் குமார் - மாயன்/மாறன்
- ரச்சித்தா மகாலட்சுமி (2020-2021) → மோனிஷா அர்ஷக் (2021-) - மகாலட்சுமி மாயன்
# நாம் இருவர் நமக்கு இருவர் (தொலைக்காட்சித் தொடர்)

## பருவங்கள்

### பருவம் 2

#### துணைக் கதாபாத்திரம்

- சிவன் ஸ்ரீனிவாசன் - ராஜரத்னம் (தொடரில் இறந்து விட்டார்)
- காயத்ரி யுவராஜ் - காயத்ரி கதிரேசன்
- ஜனனி - சரண்யா ராஜரத்தினம்
- வைஷ்ணவி அருள்மொழி - ஐஸ்வர்யா முத்துராஜ்
- சபிதா ஆனந்த் - நாச்சியார் ராஜரத்தினம்
- பார்த்திபன் சந்திரன் - ரத்தினவேல்
- தீபா நேத்ரன் - பார்வதி ரத்தினவேல்
- அஷ்ரிதா ஸ்ரீதாஸ்- கஸ்தூரி ரத்தினவேல்
- ராஜு ஜெயமோகன் - கதிரேசன்
- டேவிட் சாலமன் - சிதம்பரம்
- தீபா - வடிவு
- சத்யா - முத்துராஜ்
- பார்த்திபன் - மாசாணி
- கார்த்திக் - பாண்டி
- நவீன் வெற்றி - சூர்யா
# நாம் இருவர் நமக்கு இருவர் (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# நாம் இருவர் நமக்கு இருவர் (தொலைக்காட்சித் தொடர்)

## மறு ஆக்கம் (பருவம் 1)

- கன்னடம்
- இந்த தொடர் கன்னட மொழியில் **ஆர்த்திகோபா கீர்த்திகோபா** என்ற பெயரில் மறு ஆக்கம் செய்யப்பட்டு டிசம்பர் 23, 2019 முதல் திங்கள் முதல் வெள்ளி வரை மாலை 6:30 மணிக்கு ஸ்டார் சுவர்ணா என்ற தொலைக்காட்சியில் ஒளிபரப்பானது. தமிழில் அரவிந்த் மற்றும் மாயன் நடித்த கதாபாத்திரத்தில் *தேஜஸ் கவுடா* என்பவர் அஜய் மற்றும் விஜய் என்ற கதாபாத்திரத்தில் நடிக்கின்றார். இவர் தமிழில் கல்யாணமாம் கல்யாணம் என்ற தொடரில் கதாநாயகனாக நடித்துள்ளார் என்பது குறிப்பிடத்தக்கது.  
- மராத்தி
- மராத்தி மொழியில் இந்த தொடர் 'பிரேமச்சா கேம் செம் 2 செம்' என்ற பெயரில் மறு ஆக்கம் செய்யபப்ட்டு ஸ்டார் பிரவா என்ற தொலைக்காட்சியில் ஒளிபரப்பானது.
# நாம் இருவர் நமக்கு இருவர் (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# தொழில்நுட்ப அணி

**தொழில்நுட்ப அணி** (Wearable technology) தொழில்நுட்பப் பகட்டு, கருவி அணி, மின்னணு அணி, கணினி அணி என்றெல்லாம் சொல்லக்கூடிய பொறியணி இப்போது வளர்ச்சிபெற்று வருகிறது.  
பொறியணிகள் உடலைப் பாதுகாக்கும் அறிவியல் அலகுகளைக் காட்டுகின்றன. காலம், அணிந்திருப்பவரின் தூக்கம், இதயத்துடிப்பு, படியேறி இறங்குதல், நடை, பயன்படுத்தும் சில இடங்கள் எவ்வளவு தொலைவில் உள்ளன, முதலானவற்றை அது பதிவு செய்து காட்டுகிறது. இப் பதிவுகளின் வாரச் சராசரி அலகுகளையும் அது கணித்துக் காட்டுகிறது. இதனை ஆன்டிராய்டு பேசியில் இணைத்து வேறொருவரும் பார்க்க முடியும். இவை மருத்துவத்துக்குப் பயன்படும் உடல் அலகுகள். கைக்கடிகாரம், மோதிரம், கையுறை அணிகளாகப் பயன்பாட்டுக்கு வந்துள்ளன. இதனைப் பயன்படுத்திப் பணப்பரிமாற்றம் செய்யும் முறைமையும் வெள்ளோட்டம் விடப்பட்டுள்ளது.
# ஏரியல் மெரெடித்

**ஏரியல் மெரெடித்** (*Ariel Meredith*) (சூலை 11, 1986)
# ஏரியல் மெரெடித்

## பின்னணி

லூசியானா மாநிலத்தின் சிரவேபோர்ட்டைச் சேர்ந்த மெரெடித் உயர்நிலைப் பள்ளிப் படிப்பை முடித்தபிறகு நியூயார்க் நகரத்திற்கு குடிபெயர்ந்தார். 1998இல், டாலசில் 500-போட்டியாளர்கள் கலந்துகொண்ட தோற்றவியல் போட்டியில் வெற்றி பெற்று நியூயார்க் நகர *போர்டு மாடல்சு* நிறுவனத்துடனும் *கேம்பெல் வடிவழகு ஏசென்சி*யுடனும் உடன்பாடு கைச்சாத்திட்டார். இந்தப் போட்டிக்குப் பிறகு 32 அழைப்புகளைப் பெற்றார். நியூயார்க்கின் புகழ்பெற்ற வேரா வாங் நடத்தும் இளவேனில் நிகழ்ச்சியில் செப்டம்பர் 2008இல் முன்முதலாகத் தோன்றினார்.  
மெரெடித் மொத்தமாக பதினோரு ஆடைவடிவியலாளர்களுக்காக தோன்றியுள்ளார்; இதில் யூன்யா வதனபே என்ற சப்பானிய வடிவியலாளருக்கு முதற்காட்சியாளராகத் தோன்றியதும் அடங்கும். நியூயார்க் நிகழ்ச்சிகளைத் தொடர்ந்து மிலன் நகரில் எட்டு நிகழ்ச்சிகளில் கலந்துகொண்டார். அவரது செப்டம்பர் 2008, நியூயார்க், மிலன் நிகழ்ச்சிகளுக்குப் பிறகு வளரும் புதுவரவாக அடையாளப்படுத்தப்பட்டார். மேலும் ஜே.குரூ, அன் டைய்லர் லாஃப்ட், எச் &எம், டேவிட்டின் மணமகள் தொகுப்பு, கவர்கேர்ல் கண்ணனிகள், தொல்லுயிர் எச்சம், டார்கெட் நிறுவனம், கார்னியே பிரக்டசு, நைன் வெஸ்ட், ரோக்கா வேர், விக்டோரியாசு சீக்ரெட், தி லிமிட்டட், செபோரா, லீவைசு, காப் போன்ற முன்னணி புதுப்பாவனை நிறுவனங்களின் விளம்பரங்களில் தோன்றியுள்ளார். 2014ஆம் ஆண்டு நிலவரப்படி இவரது கணக்கை நியூயார்க் நகரிலுள்ள சுப்ரீம் மேனேஜ்மென்ட் கவனித்துக் கொள்கிறது.
# ஏரியல் மெரெடித்

## வெளியிணைப்புகள்

- ஏரியல் மெரெடித் ஸ்போர்ட்ஸ் இல்லஸ்ட்ரேட்டடில்
# பெண்களின் உரிமைக்கான கொள்கை நிர்ணயம்

**பெண்களின் உரிமைக்கான கொள்கை நிர்ணயம்: அரசியல் மற்றும் ஒழுக்கம் ஆகியவற்றின் பயன்பாடு** (1792) (*A VINDICATION OF THE RIGHTS OF WOMAN: WITH STRICTURES ON POLITICAL AND MORAL SUBJECTS*) என்ற புத்தகம் 18 ஆம் நூற்றாண்டில் பிரித்தானிய பெண்ணியவாதியான மேரி வோல்ஸ்டோன்கிராப்பால் எழுதப்பட்ட பெண்ணிய தத்துவம் சம்பந்தமான ஆரம்பகால படைப்புகளில் ஒன்றாகும். 18ஆம் நூற்றாண்டில் வாழ்ந்த கல்வி மற்றும் அரசியல் கோட்பாட்டாளர்கள் யாவரும் பெண்களுக்குக் கல்வி கற்க உரிமை கிடையாது என்று நினனத்திருந்த காலத்தில் அவர்களுக்குப் பதில் கூறும் விதமாக வோல்ஸ்டோன்கிராப் இந்த புத்தகத்தில் பெண்கள் கல்வி கற்பது அடிப்படை உரிமை என்று விளக்கியிருப்பார். சமுதாயத்தில் பெண்களுக்குக் கல்வியைக் கற்பிக்க வேண்டும் என்று இவர் வாதிடுகிறார், பெண்கள் தேசத்துக்கு அவசியம், ஏனென்றால் அவர்கள் குழந்தைகளுக்கு கல்வி கற்பிக்கிறார்கள்
மற்றும் அவர்கள் கணவன்மார்களுக்கு மனைவியாக இருப்பதற்குப் பதிலாக "தோழர்களாக" இருக்க முடியும் என்று கூறுகிறார். சமுதாயத்தில் பெண்களை ஆபரணங்களாகப் பார்க்காமல், திருமணத்தின் போது வர்த்தகம் செய்வதற்காகப் பெண்களை ஒரு சொத்தாகப் பார்க்காமல் இருக்க வேண்டும்; மேலும் பெண்களை சக மனிதர்களின் ஒருவராகவும், ஆண்களுக்கு இணையான அனைத்து அடிப்படை உரிமைகளைப் பெற பெண்களும் தகுதியானவர்களே என்றும் வோல்ஸ்டோன்கிராப் கூறிகிறார்.  
1791 ஆம் ஆண்டு சார்லஸ் மாரிஸ் டிரீலிரான்ட்-பெரிகார்ட்டின் என்பவர் பிரெஞ்சுப் பாராளுமன்றத்தில் பெண்களுக்கு வீட்டுக்குரிய கல்வி மட்டுமே கொடுக்கப்பட வேண்டும் என்றொரு அறிக்கையை சமர்பித்தார். இந்த நிகழ்வே வோல்ஸ்டோன்கிராப் பெண்களின் அடிப்படை உரிமைகள் குறித்து எழுதத் தூண்டுகோலாக இருந்தது. பாலியல் இரட்டைத் தரங்களுக்கு எதிரான பரந்த தாக்குதலைத் தொடங்க இந்தக் குறிப்பிட்ட நிகழ்வில் அவர் தனது கருத்துக்களைப் பயன்படுத்தினார். மேலும் அதிகமான உணர்ச்சிகளை வெளிப்படுத்தப் பெண்கள் ஊக்குவிப்பதாக ஆண்களைக் குற்றஞ்சாட்டவும் செய்தார். இதுபோன்ற நிகழ்வுகளால் வோல்ஸ்டோன்கிராப் அவசர அவசரமாக பெண்களின் அடிப்படை உரிமை குறித்த இந்தப் புத்தகத்தை எழுதி முடித்தார். மேலும் அவர் இதன் இரண்டாம் பாகத்தை நன்கு ஆழமாக சிந்தித்து எழுத வேண்டும் என்று விரும்பினார். ஆனால் அதை முடிக்கும் முன் அவர் இறந்து விட்டார்.  
வோல்ஸ்டோன்கிராப் வாழ்க்கையின் ஒரு பகுதியான ஒழுக்கநெறிகளில் இரு பாலினத்தவரிடமும் சமத்துவம் வேண்டும் என்று அழைக்கிறார். மேலும் ஆண், பெண் இருவரும் சமம் என்ற வெளிப்படையான கருத்தை அவர் ஒருபோதும் தெரிவித்ததில்லை. ஆகையால் பாலின சமத்துவம் பற்றிய அவரது தெளிவற்ற அறிக்கைகளால் வோல்ஸ்டோன்கிராப்பை ஒரு நவீனப் பெண்ணியவாதியாக வகைப்படுத்தக் கடினமாக இருந்தது. அவருக்குக் கருத்தைச் சொல்லச் சரியான வார்த்தையும் எண்ணம் மற்றும் கரு கிடைக்காமல் இருந்ததே இதற்குக் காரணமாக இருந்திருக்கலாம். இதனால் வோல்ஸ்டோன்கிராப்பின் பெண்களின் உரிமைகள் பற்றிய கருத்துக்கள் எதிர்மறையாகவே புரிந்துகொள்ளப்பட்டது. மேலும் 1798 ஆம் ஆண்டில் வில்லியம் கோட்வினின் வெளியிட்ட புத்தகமான "பெண்களின் உரிமைக்கான கொள்கை நிர்ணயம் எழுதிய எழுத்தாளரின் ஞாபகங்கள்" வந்தபோது, வோல்ஸ்டோன்கிராப் அவரது வாழ்நாளில் சந்தித்தத் திட்டுக்களை விட அதிகமான அளவில் நிந்திக்கப்பட்டார். ஆனால் அவரின் புத்தகம் 1792 இல் முதன்முதலாக வெளியிடப்பட்ட போது, நல்ல வரவேற்பைப் பெற்றது. ஓர் வாழ்க்கை வரலாற்று ஆசிரியர், வோல்ஸ்டோன்கிராப்பின் புத்தகத்தை அந்த நூற்றாண்டின் மிகச்சிறந்தப் புத்தகம் என்றழைத்தார்.
# பர்ச்செரோன்

**பர்ச்செரோன்** (Percheron) என்பது, ஒரு இழுவைக் குதிரை இனம்.முன்னர் "பர்ச்சே" என அறியப்பட்ட மாகாணத்தின் ஒரு பகுதியாக இருந்த, மேற்கு பிரான்சின் "உயிசுனே" (Huisne) பள்ளத்தாக்குப் பகுதியில் இது தோற்றம் பெற்றது. மேற்படி மாகாணப் பெயரைத் தழுவியே இக்குதிரை இனத்துக்கும் பெயர் ஏற்பட்டது. பொதுவாக சாம்பல், கறுப்பு நிறங்களில் காணப்படும் இவ்வினம் நல்ல தசைநார் வளர்ச்சியுடன், புத்திசாலித்தனமும், வேலை செய்வதற்கு விருப்பமும் கொண்டது. இவ்வினத்தின் துல்லியமான தோற்ற இடம் குறித்துத் தெரியவில்லை எனினும் பர்ச்செரோனின் மூதாதைகள் இப்பள்ளத்தாக்கில் 17 ஆம் நூற்றாண்டில் காணப்பட்டன. இவை தொடக்கத்தில் போரில் பயன்படுத்துவதற்காக வளர்க்கப்பட்டன. நாளடைவில் இவை அஞ்சல் வண்டிகளை இழுப்பதற்குப் பயன்பட்டன, பின்னர் வேளாண்மைத் தேவைகளுக்கும், பாரமான பொருட்களை இழுப்பதற்கும் இவற்றைப் பயன்படுத்தினர். 18 ஆம் நூற்றாண்டின் பிற்பகுதியிலும், 19 ஆம் நூற்றாண்டுத் தொடக்கத்திலும் அரேபியக் குதிரைகளுடன் இனக் கலப்பு ஏற்படுத்தப்பட்டது. பிரான்சிலிருந்து ஐக்கிய அமெரிக்காவுக்கும், பிற நாடுகளுக்கும் பர்ச்செரோன்களின் ஏற்றுமதி பத்தொன்பதாம் நூற்றாண்டின் பிற்பகுதியில் வேகமாக அதிகரித்தது. பர்ச்செரோன்களுக்கு மட்டுமான முதல் மரபுப் பதிவுப் புத்தகம் 1883 இல் பிரான்சில் உருவாக்கப்பட்டது.  
முதலாம் உலகப் போருக்கு முன்னர் ஆயிரக் கணக்கான பர்ச்செரோன்கள் பிரான்சிலிருந்து ஐக்கிய அமெரிக்காவுக்கு அனுப்பப்பட்டு வந்தன. போர் தொடங்கிய பின்னர் வணிகத்தடை காரணமாக இவ்வேற்றுமதி நிறுத்தப்பட்டது. போரின்போது இக்குதிரை இனம் ஐரோப்பாவில் பரவலாகப் பயன்பாட்டில் இருந்தது. இதனால், போர் முயற்சிகளுக்கு ஆதரவாக ஐக்கிய அமெரிக்காவிலிருந்து சில குதிரைகள் மீண்டும் பிரான்சுக்கு ஏற்றுமதியாகின. 1918 இலிருந்து பர்ச்செரோன்கள் பெரிய பிரித்தானியாவிலும் வளர்க்கப்பட்டன. அந்த ஆண்டில் "பிரித்தானிய பர்ச்செரோன் குதிரைச் சங்கம்" உருவாக்கப்பட்டது. பல பெயர் மற்றும் மரபுப் புத்தக உடைமை மாற்றங்களுக்குப் பின்னர், தற்போதைய ஐக்கிய அமெரிக்க பர்செரோன் பதிவுப் புத்தகம் 1934 இல் உருவாக்கப்பட்டது. 1930 களில், ஐக்கிய அமெரிக்காவின் இழுவைக் குதிரைகளில் 70% பர்ச்செரோன்களாக இருந்தன. இரண்டாம் உலகப் போருக்குப் பின்னர் அவற்றின் எண்ணிக்கை பெருமளவு குறையத் தொடங்கியது. எனினும், எண்ணிக்கை மீண்டும் அதிகரிக்கத் தொடங்கி 2009 இல் ஐக்கிய அமெரிக்காவில் மட்டும் ஆண்டுதோறும் 2,500 பர்ச்செரன்கள் பதிவுசெய்யப் படுகின்றன. இந்த இனம் இன்னும் இழுவை வேலைகளுக்காகவே பெருமளவில் பயன்படுகின்றன. பிரான்சில் உணவுக்காகவும் பயன்படுத்துகின்றனர். ரோந்துப் பணி, போட்டிகள் போன்றவற்றில் பயன்படுத்துவதற்காக பல இலகு குதிரை இனங்களோடு இவ்வினத்தை இனக்கலப்புச் செய்துள்ளனர்.
# பர்ச்செரோன்

## இயல்புகள்

பர்ச்செரோன்களுக்கான சரியான அளவு நாட்டுக்கு நாடு வேறுபட்டுக் காணப்படுகின்றது. பிரான்சில், உயரம் 61-73 அங்குலங்கள் (155 - 185 சமீ) ஆகவும், எடை 1,100 - 2,600 இறாத்தல்கள் (500 - 1,200 கிகி) ஆகவும் உள்ளன. ஐக்கிய அமெரிக்காவில் இவை 66 - 71 அங்குலங்கள் (168 - 180 சமீ) ஆகவும் உள்ளன. அமெரிக்கப் பச்செரோன்கள் சராசரியாக 1,900 இறாத்தல் (860 கிகி) எடையும், கூடிய அளவாக 2,600 இறாத்தல் (1,200 கிகி) எடையும் கொண்டுள்ளன. இவை பொதுவாகச் சாம்பல் அல்லது கறுப்பு நிறங்களாகவே காணப்பட்டாலும், அமெரிக்கப் பதிவில் கபில நிறம், தாமிர நிறம், செஸ்விதை நிறம் என்பனவும் அனுமதிக்கப்படுகின்றன.
# மெய்ப்பிக்கும் சுமை

மெய்ப்பிக்கும் சுமை என்பது நீதிமுறை நிறுவனங்களில் ஒரு பொருண்மையை மெய்ப்பிக்கும் பொறுப்பினைக் குறிக்கிறது. இது ஒரு வழக்கு விசாரணையில் உள்ள இரண்டு தரப்பினரில் எந்தெந்தப் பொருண்மைகள் எவரெவரால் மெய்ப்பிக்கப்படவேண்டும் என்பதை வரையறுத்துக்கூறும் சட்டவியல் கோட்பாடாகும்.
# மெய்ப்பிக்கும் சுமை

### இந்தியச் சாட்சியச் சட்டத்தில் மெய்ப்பிக்கும் சுமை

இந்தியச் சாட்சியச் சட்டத்தில் பிரிவுகள் 101 முதல் 114A வரை மெய்ப்பிக்கும் சுமையைப் பற்றிய விதிகளை வகுத்துள்ளன. மெய்ப்பிக்கும் சுமையை ஒரு வழக்கு விசாரணையில் யார் மீது சட்டம் சுமத்தியுள்ளதோ அவரே அதனை மெய்ப்பித்தாகவேண்டும். இந்தச் சட்டக் கடப்பாடு விசாரணை தொடங்கும்போது ஒரு தரப்பினரிடம் இருக்கவும் விசாரணையின் அடுத்த கட்டத்தில் அவருக்கு எதிர்த்தரப்பினரிடம் இருக்கவும் கூடும். குற்றவியல் மற்றும் உரிமையியல் வழக்குகளின் விசாரணை நடவடிக்கைகளில் இந்த மெய்ப்பிக்கும் சுமையைச் சாட்சியச் சட்டம் வெவ்வேறு விதிமுறைகளைக் கொண்டு வகுத்துள்ளது.
# மெய்ப்பிக்கும் சுமை

### இந்தியச் சாட்சியச் சட்டத்தில் மெய்ப்பிக்கும் சுமை

#### உரிமையியல் வழக்கில் மெய்ப்பிக்கும் சுமை

உரிமையியல் வழக்கில் ஒரு பொருண்மையை நீதிமன்றம் உண்மையென ஏற்கவேண்டும் என்று எந்தத் தரப்பினர் விரும்புகின்றனரோ அவரே அப்பொருண்மையை மெய்ப்பிக்கும் கடப்பாட்டைக் கொண்டவர். சில சூழ்நிலைகளில் இது ஒரு தரப்பினரிடமிருந்து இன்னொரு தரப்பினருக்கு இடம்மாறலாம்.
# மெய்ப்பிக்கும் சுமை

### இந்தியச் சாட்சியச் சட்டத்தில் மெய்ப்பிக்கும் சுமை

#### குற்றவியல் வழக்கில் மெய்ப்பிக்கும் சுமை

குற்றவியல் கோட்பாடுகளின்படி குற்றம்சாட்டுகின்ற தரப்பினரே குற்றச்சாட்டு குறித்த பொருண்மைகளை மெய்ப்பிக்கும் சுமையைக் கொண்டிருப்பர். குற்றம்சாட்டப்பட்டவர் தான் அந்தக் குற்றத்தைச் செய்யவில்லை என்று மெய்ப்பிக்கவேண்டிய கட்டாயம் இல்லை. இந்த நெறிமுறைக்கு குறிப்பான தடைகளை சட்டத்தின் மூலம் ஏற்படுத்தினாலொழிய இதுவே பொதுவான நெறிமுறையாகும்.
# மெய்ப்பிக்கும் சுமை

### இந்தியச் சாட்சியச் சட்டத்தில் மெய்ப்பிக்கும் சுமை

#### மெய்ப்பிக்கும் சுமை இடம் மாறுதல்

குறிப்பிட்ட ஒரு தரப்பினரிடம் இருக்கும் மெய்ப்பிக்கும் சுமை மற்றொரு தரப்பினரைச் சென்றடைதல் மெய்ப்பிக்கும் சுமை இடம் மாறுதல் என்று கூறப்படுகிறது.
# கப்பல் (திரைப்படம்)

**கப்பல் (*Kappal* )** என்பது 2014 ஆம் ஆண்டில் வெளிவந்த தமிழ் நகைச்சுவைத் திரைப்படம் ஆகும். இதனை இயக்குநர் ஷங்கரின் முன்னாள் உதவி இயக்குநராக இருந்த கார்த்திக் ஜி கிரிஷ் என்பவர் இயக்கியுள்ளார். இந்தத் திரைப்படத்தை ஐ தயாரிப்பு நிறுவனம் தயாரித்தது. வைபவ் மற்றும் சோனம் பஜ்வா ஆகியோர் முக்கியக் கதாப்பத்திரத்தில் நடித்தனர். அர்ஜுனன் மற்றும் கருணாகரன் ஆகியோர் துணைக்கதாப்பாத்திரங்களில் நடித்தனர். இந்தத் திரைப்படத்தை ஷங்கரின் எஸ் பிக்சர்ஸ் நிறுவனம் டிசம்பர் 25, 2014 இல் வெளியிட்டது. பண்டவலு ஒக்கடு எனும் பெயரில் தெலுங்கில் மொழிமாற்றம் செய்யப்பட்டு வெளியானது.
# கப்பல் (திரைப்படம்)

## கதைச் சுருக்கம்

இந்தத் திரைப்படத்தின் கதையானது வாசு (வைபவ்) தனது சிறுவயது நிகழ்வுகளைக் கூறுவதில் இருந்து துவங்குகிறது. இவருக்கு, கருணாகரன், அர்ஜுனன், வென்கட் சுந்தர், கார்த்திக் பிரியதர்ஷன் ஆகிய நான்கு நெருங்கிய நண்பர்கள் உண்டு. இவர்கள் நான்கு பேரும் அந்த ஊரில் உள்ள சீனு என்பவரை கதாநாயகன் போல அவரை நினைக்கின்றனர். அவர் இவர்களிடம் திருமணம் , நட்பினைக் கெடுத்துவிடும் என்று கூறுகிறார். அதனால் இவர்கள் ஐவரும் இனிமேல் திருமணம் செய்வதில்லை என சத்தியம் செய்கின்றனர். இவரின் நண்பர்கள் இவரை அகனன் எனும் வதந்திகளைப் பரப்பியதனால் வாசுவின் பல காதல்கள் தோல்வியில் முடிவடைகிறது. அதனால் வாசு சென்னை சென்று அங்கு நெல்சன் ( விடிவி கணேஷ்) வீட்டில் தங்குகிறார். ஒருநாள் குடிக்கூடகத்தில் தீபிகாவை (சோனம் பஜ்வா) சந்திக்கிறார். பார்த்ததும் காதலில் விழுகிறார். தீபிகாவின் நண்பர் அதிகமாக மது அருந்தியதால் தீபிகாவிற்கு வாசு உதவி செய்கிறார். மறுநாள் தீபிகாவைப் பார்க்க அவருடைய வீட்டிற்குச் சென்று தனது காதலைக் கூறுகிறார். சில நாள்களுக்குப் பிறகு தீபிகாவும் காதலுக்குச் சம்மதம் தெரிவிக்கிறார். இவர்களின் காதல் பற்றித் தெரிந்து வாசுவின் நண்பர்கள் சென்னைக்கு வருகிறார்கள். வாசுவிற்கு பல இடையூறுகள் கொடுக்கின்றனர். பின் அவர்களின் உண்மையான காதலை உணர்ந்து தீபிகாவின் நிச்சயிக்கப்பட்டத் திருமணத்தை நிறுத்தி இவர்களுக்கு எவ்வாறு திருமணத்தை நடத்தி வைத்தார்கள் என்பதனை நகைச்சுவை கலந்து படத்தில் காட்டியுள்ளனர்.
# கப்பல் (திரைப்படம்)

## தயாரிப்பு

கார்த்திக் கிருஷ் இந்தத் திரைப்படத்திற்கான திரைக்கதையை ஷங்கரின் எந்திரன் (திரைப்படத்தில்) உதவி இயக்குனராகப் பணிபுரிந்தபோது எழுதினார். வைபவை கதாநாயகனாகத் தேர்வு செய்வதற்கு முன்பாக ஜெய் அல்லது சிவகார்த்திகேயனை நாயகனாக நியமிக்கலாம் என இயக்குநர் நினைத்தார். மார்ச் 2013 இல் படப்பிடிப்பு துவங்கியது. இதன் பெரும்பாலான காட்சிகள் சென்னையில் நடத்தப்பட்டது. முதலில் அஷ்ரிதா செட்டி தான் கதாநாயகியாக தேர்வு செய்யப்பட்டார். பின்பு அந்தக் கதாப்பாத்திரத்திற்கு சோனம் பஜ்வா தேர்வானார். சந்தோஷ் நாராயணனிற்குப் பதிலாக நடராஜன் சங்கரன் இசையமைப்பாளராக ஒப்பந்தம் செய்யப்பட்டார். இருந்தபோதிலும் ஒரு பாடலைப் பாட சந்தோஷ் நாராயணன் சம்மதம் தெரிவித்தார்.
# கப்பல் (திரைப்படம்)

## கதை மாந்தர்கள்

- வைபவ் (வாசு)
- சோனம் பஜ்வா (தீபிகா)
- கருணாகரன் (கணக சபாபதி)
- வி டி வி கணேஷ் (நெல்சன்)
- அர்ஜுனன் (கல்யான சுந்தரம்)
- வெங்கட் சுந்தர் (பட்டாபி)
# கப்பல் (திரைப்படம்)

## ஒலி வரி

திரைப்படத்தின் பாடல்கள் மற்றும் பின்னணி இசையமைத்தவர் நடராஜன் சங்கரன் ஆவார். மொத்தம் ஆறு பாடல்கள் உள்ளன. அதில் ஒன்று 1989 ஆம் ஆண்டில் இளையராஜா இசையமைத்த கரகாட்டக்காரன் எனும் திரைப்படத்தில் வந்த ஊரு விட்டு ஊரு வந்து எனும் பாடலை மறுகலப்பு செய்திருந்தனர். இந்தத் திரைப்படத்தின் ஒலிவரியானது நவம்பர் 22, 2014 இல் வெளியிடப்பட்டது.
# ஹம் ஆப்கே ஹைன் கௌன்

**ஹம் ஆப்கே ஹைன் கௌன்**(Hum Aapke Hain Koun..!) ) 1994 ஆம் ஆண்டில் வெளியான இந்திய மெல்லிசைக் காதல் நகைச்சுவைப் படம் ஆகும். இத்திரைப்படத்தை சூரஜ் பார்ஜத்யா எழுதி இயக்கியுள்ளார். இத்திரைப்படம் ராஜ்ஸ்ரீ புரொடக்சன்ஸ் நிறுவனத்தால் தயாரிக்கப்பட்டது. இத்திரைப்படத்தில் சல்மான் கான் மற்றும் மாதுரி தீட்சித் ஆகியோர் நடித்துள்ளனர். இத்திரைப்படமானது இந்தியத் திருமண உறவுகளையும், திருமணமான தம்பதியினரின் உறவினையும் அவர்களின் குடும்பங்களுக்கிடையேயான உறவினையும் பற்றி பேசுகிறது. ஒரு குடும்பத்தின் நலனுக்காக ஒருவரின் காதலைத் தியாகம் செய்யும் கதையாகும். இதே நிறுவனத்தின் போச்புரி திரைப்படமான நதியா கே பார்(1982) என்ற திரைப்படத்தின் தழுவல் ஆகும்.  
இத்திரைப்படம் உலகளவில்1.35 பில்லியன் அளவுக்கு வசூல் செய்துள்ளது. ஹம் ஆப்கே ஹைன் கௌன், அதிக வருமானம் தந்த பாலிவுட் திரைப்படமாக இருந்தது. இத்திரைப்படம் இந்தியத் திரையுலகில் ஒரு மாற்றத்தை ஏற்படுத்திய படமாக இருந்தது. படத்தை விநியோகம் செய்யும் முறையிலும், வன்முறை குறைந்த கதைக்களத்திலும் இலாபம் பார்க்க முடியும் என்ற முறையிலும் மாற்றத்தைத் தந்த படமாகும். இதுவே 1990 களில் 1 பில்லியனுக்கும் மேலாக வசூலைத் தந்த முதல் இந்திப் படமாகவும் இதுவரையிலும் கூட அதிக வசூலைத் தந்த பாலிவுட் படங்களில் ஒன்றாகவும் உள்ளது. திரைப்பட வசூல் குறித்த இந்திய அளவிலான அமைப்பு இத்திரைப்படத்தை நவீன சகாப்தத்தின் மிகப்பெரும் வெற்றி பெற்ற திரைப்படமாகக் குறிப்பிட்டிருந்தது. இத்திரைப்படம் தெலுங்கில் மொழிமாற்றம் செய்யப்பட்டு *பிரேமாலயம்* என்ற பெயருடன் திரையிடப்பட்டது.. 14-பாடல்களுடன் உள்ள இசை வடிவம், வழக்கத்திற்கு மாறான அதிக எண்ணிக்கையைக் கொண்டிருந்ததால் இது பாலிவுட் வரலாற்றில் மிகவும் பிரபலமாகியிருந்தது. இத்திரைப்படத்தின் 14 பாடல்களில் 11 பாடல்களுக்கு மிகப் பிரபலமான பாடகி லதா மங்கேஷ்கர் பாடியிருந்தார்.  
இத்திரைப்படம், சிறந்த திரைப்படம், சிறந்த இயக்குநர், சிறந்த நடிகை, உள்ளிட்ட ஐந்து பிலிம்பேர் விருதுகளையும் தேசிய அளவிலான சிறந்த பொழுதுபோக்குத் திரைப்படத்திற்கான விருதினையும் பெற்றுள்ளது. இத்திரைப்படம் இந்திய திருமணக் கொண்டாட்டங்களில் நீடித்த தாக்கத்தை ஏற்படுத்தியது. இவ்வாறான கொண்டாட்டங்கள் இத்தரைப்படத்தின் பாடல்கள் மற்றும் விளையாட்டுகளையும் உள்ளடக்கிக்கொள்கின்றன.
# ஹம் ஆப்கே ஹைன் கௌன்

## கதைக்களம்

பிரேம் (சல்மான் கான்) தன் இளம் வயதிலேயே பெற்றோரை இழந்து விடுகிறான். அவன் தனது மூத்த சகோதரன் ராஜேஷ் (மோனிஷ் பால்) மற்றும் மாமா கைலாஷ்நாத் (அலோக் நாத்) ஆகியோருடன் வசித்து வருகிறான். தனது குடும்ப வணிகத்தையும் குடும்பத்தையும் நிர்வகித்து வரும் ராஜேஷ் தனக்கான பொருத்தமான மணப்பெண்னைத் தேடுகிறார். பேராசிரியர் சித்தார்த் சௌத்ரி (அனுபம் கெர்) மற்றும் திருமதி. சௌத்ரி (ரீமா லாகூ) ஆகியோர் இரண்டு பெண்களின், பூஜா (ரேணுகா சகானே) மற்றும் நிஷா (மாதுரி தீட்சித்) பெற்றோராவர். சௌத்ரி தம்பதியினரும் கைலாஷ்நாத் வீட்டினரும் நீண்ட நெடுங்காலத்திற்குப் பின் சந்திக்கும் பழைய நண்பர்கள் ஆவர். இவர்கள் ராஜேஷ் மற்றும் பூஜாவின் திருமணத்திற்காக ஏற்பாடு செய்கிறார்கள். முதல் சந்திப்பிலிருந்தே, நிஷாவும், பிரேமும் இலேசான மனதுடன் சிறுசிறு வாய்ச்சண்டைகளில் ஈடுபடுகிறார்கள். நகைச்சுவையும், சின்னச்சின்ன சேட்டைகளும் படம் முழுவதும், ராஜேஷ்-பூஜா திருமணம் வரையிலும் தொடர்கிறது. பிரேம் தனது மைத்துனியுடன் ஒத்துப்போகக்கூடிய உறவைக் கொண்டுள்ளார். ஒரு நேரத்தில் பூஜாவும், ராஜேஷுக்கும் குழந்தை பிறந்த இருக்கிறது. பேராசிரியர் மற்றும் திருமதி சௌத்ரி கைலாஷ்நாத்தின் வீட்டிற்கு இது தொடர்பான நிகழ்ச்சிக்கு வரமுடியாமல் போக பதிலாக நிஷாவை அனுப்பி வைக்கின்றனர். இதற்கிடையில், நிஷா மற்றும் பிரேம் காதலிக்கத் தொடங்குகின்றனர். ஆனால், இதை இரகசியமாக வைத்துள்ளனர். திரு மற்றும் திருமதி சௌத்ரி தங்களது பேரக்குழந்தையைப் பார்ப்பதற்காக வருகின்றனர். பிரியும் நேரம் வந்த போது அனைவரும் கவலையடைகின்றனர். பிரேம் மற்றும் நிஷா தாங்கள் மீண்டும் இணையும் போது என்றென்றும் பிரியாமல் இருக்க உறுதியெடுக்கிறார்கள்.பூஜா பிறந்த வீட்டிற்கு வந்து பெற்றோருடன் இருக்க அழைக்கப்படுகிறாள். இதற்காக பிரேம் அவளை அழைத்துச் செல்கிறான். அவர்கள் பூஜாவின் பிறந்த வீட்டையடையும் போது தான் பிரேமும், நிஷாவும் காதலிப்பதை பூஜா அறிகிறாள். நிஷாவுக்கு கழுத்தணி ஒன்றை அணிவித்து அவர்கள் திருமணத்திற்கு உறுதுணையாய் நிற்பதாய் உறுதியளிக்கிறாள். இதன் பிறகு திடீரென பூஜா படியிலிருந்து தவறி விழுந்து தலைக்காயமேற்பட்டு இறந்து விடுகிறாள். குடும்பமே சோகத்தில் மூழ்குகிறது.தனது சகோதரியின் குழந்தையை நிஷா நன்கு கவனித்துக் கொள்கிறாள். அவர்களது பெற்றோர் மற்றும் கைலாஷ்நாத் இந்தக் குழந்தைக்கு நிஷா நல்ல தாயாக இருக்க முடியும் என்று உணர்கிறார்கள். அதனால் ராஜேஷுக்கு நிஷாவைத் திருமணம் முடித்துக் கொடுக்க முடிவெடுக்கிறார்கள். இச்செய்தியை அரைகுறையாகக் கேட்கும் நிஷா தனக்கும் பிரேமுக்கும் திருமணம் முடிக்கத் தனது பெற்றோர் நினைப்பதாகக் கருதிக் கொள்கிறாள். அதனால் அதற்கு அவள் ஒத்துக்கொள்கிறாள். திருமணத்திற்கு முந்தைய நாள் நிகழ்ச்சியில் தான் ராஜேஷுக்குத் தன்னை மணமுடிக்க எண்ணியுள்ளதை அறிகிறாள்.  
பிரேமும், நிஷாவும் தங்களது காதலை ராஜேஷுக்காகவும், குழந்தைக்காகவும் தியாகம் செய்ய உறுதியெடுக்கிறார்கள். திருமணத்திற்கு சில கணங்கள் முன்பாக, நிஷா பிரேமின் நாய்க்குட்டி டஃபியிடம் பூஜா தனக்களித்த கழுத்தணியையும் தான் எழுதிய கடிதத்தையும் கொடுக்குமாறு கூறுகிறாள். டஃபி நிஷாவின் அறையிலிருந்து வெளியேறி பிரேமின் அறைக்குச் செல்வதற்குப் பதிலாக ராஜேஷின் அறைக்குச் சென்று ராஜேஷிடம் கொடுத்து விடுகிறது. ராஜேஷ் கடிதத்தைப் படித்து பிரேமும், நிஷாவும் ஒருவரையொருவர் காதலிப்பதை அறிகிறான். இறுதியாக, திருமணத்தை நிறுத்தி நிஷா, பிரேமிடம் மன்னிப்புக் கோருகிறான். பின்னர் நிஷாவும், பிரேமும் குடும்பத்தினரின் ஒப்புதலுடன் திருமணம் செய்து கொள்கின்றனர். இறுதியின் படத்தின் தலைப்பு திரையில் தெரிய பதிலாக நான் உன்னுடையவள் என்ற பதிலுடன் முடிகிறது.
# மெயின் கூன்

**மெயின் கூன்** (Maine Coon) மிகப் பெரிய வளர்ப்புப் பூனை இனங்களுள் ஒன்று. இது தனித்துவமான உடல் தோற்றத்தையும் பெறுமதியான வேட்டையாடும் திறனையும் கொண்டுள்ளது. இது வட அமெரிக்காவின் மிகப் பழைய இயற்கை இனங்களுள் ஒன்று. குறிப்பாக இது மெயின் மாநிலத்தைத் தாயகமாகக் கொண்டது. இது இந்த மாநிலத்தில் அதிகாரபூர்வ மாநிலப் பூனையாக உள்ளது.  
மெயின் கோனின் தோன்றிய இடம், அது ஐக்கிய அமெரிக்காவில் அறிமுகப்படுத்தப்பட்ட காலம் என்பன குறித்த துல்லியமான பதிவுகள் எதுவும் இல்லை. எனவே இவை குறித்துப் பல கருதுகோள்கள் முன்வைக்கப்பட்டுள்ளன. 19 ஆம் நூற்றாண்டின் பிற்பகுதியில், இது பூனைகள் கண்காட்சிகளில் பிரபலமானதாக விளங்கின. ஆனால், 20 ஆம் நூற்றாண்டில் வெளிநாடுகளில் இருந்து நீண்ட உரோமங்களைக் கொண்ட இனங்கள் அறிமுகப்படுத்தப்பட்டபோது, மெயின் கூனினின் இருப்புக்கு அச்சுறுத்தல் ஏற்பட்டது. எனினும் அதற்குப் பின்னர் மெயின் கூன் மீண்டும் பிரபலமாகித் தற்போது உலகில் மக்களால் விரும்பப்படும் பூனை இனங்களுள் ஒன்றாக இது உள்ளது.  
மெயின் கூன், பெரியதும் நன்றாகப் பழகக் கூடியதுமான பூனை. இதனால் இதற்கு "சாதுவான பூதம்" என்னும் பட்டப்பெயர் உண்டு. மார்புப் பகுதியில் காணப்படும் பிதுக்கம், வலிமையான எலும்பு அமைப்பு, முக்கோண வடிவ உடலமைப்பு, சமமற்ற இரண்டு உரோமப் படைகள், நீளமானதும் உரோமங்களுடன் கூடியதுமான வால் என்பன இதன் சிறப்பியல்புகள். இவ்வினம் பல்வேறுபட்ட நிறங்களை உடையது. இளம் ஊதா, சாக்லெட் நிறங்கள் மட்டும் இதன் மரபுப் பண்பாக அனுமதிக்கப்படுவது இல்லை. புத்திசாலித்தனம், விளையாட்டுத்தன்மை, சாதுவான குணம் ஆகியவற்றுக்குப் பெயர்பெற்ற மெயின் கூன், நாயைப் போன்ற இயல்புகளைக் கொண்டது என அடிக்கடி சுட்டிக்காட்டப்படுகிறது. இவற்றுக்கு இதயத்தசைப் பெருக்க நோய், இடுப்புக் கோளாறு போன்ற நோய்கள் ஏற்படுவதாகச் சுட்டிக்காட்டப்படுகிறது. ஆனால், பெயர்பெற்ற பூனை வளர்ப்பாளர்கள் நவீன முறைகளைக் கைக்கொண்டு இப்பிரச்சினையைக் குறைக்க முயல்கின்றனர்.